Luca modtog os ved lejligheden da vi ankom, hjalp med at bære vores kufferter op og var i det hele taget bare enormt imødekommende, venlig, og serviceminded. Og så taler han fint engelsk i modsætning til en del italienere.

Lejligheden ligger på øverste etage i ejendommen og består af soveværelse, stue, badeværelse, køkken og en privat tagterasse med en fantastisk udsigt. Og beliggenheden kunne ikke være bedre. Gå afstand til de fleste af de største seværdigheder i Rom og stadig ro om natten.

Vi havde et skønt ophold og da vi skulle hjem sørgede Luca for at vores afrejse blev så behagelig som muligt ved at lade os blive lidt længere i lejligheden og arrangere transport til lufthavnen.

Alt i alt en super oplevelse.